माइटी राजू एगो भारतीय एनीमेशन सीरिज बा। ई राजू नाँव के 4-बरिस के लइका के एडवेंचर, बहादुरी आ बुद्धिमानी के कथा सभ पर आधारित बा। राजू आर्यनगर नाँव के काल्पनिक जगह पर रहे वाला बतावल गइल बाने आ इनके पापा साइंटिस्ट हवें। राजू के मददगार में इनके एगो कुक्कुर बा आ कई किसिम के मशीन आ हाई-फाई चीज भी इनका लगे बा जेह से ई अनोखा काम करे लें। राजू आम तौर पर सामान्य लइका सभ में घुल मिल के रहे लें आ जब कौनों संकट पड़े तब थोड़ी देर खाती गायब हो के माइटी राजू के भेस में आवे लें।